شه‌فه‌ق نيوز/ وه‌زاره‌ت ته‌ندروستى عراق، ئاشكراى تۆماركردن حاڵه‌تيگ مردن و تويشبوين تازه‌ كرد وه‌ ڤايرۆس كۆرۆنا له‌ وڵاته‌گه‌ له‌ ماوه‌ى 24 سه‌عات گوزه‌يشت.
وه‌زاره‌ته‌گه‌ له‌ به‌ياننامه‌يگ ئه‌را شه‌فه‌ق نيوز وت: حاڵه‌ته‌يل تويشبوين وه‌ى جووره‌ دابه‌ش بوينه‌: به‌غدا/ ره‌سافه‌ 9، به‌غدا/ كه‌رخ 16، شار پزيشكى 6، به‌سره‌ 14، زيقار 3، موسه‌نا 2.
وه‌زاره‌ته‌گه‌ يه‌يش ده‌رخست ك حاڵه‌ت مردنه‌گه‌ له‌ به‌غدا/ ره‌سافه‌ تۆمار كرياگه‌، باس له‌وه‌يش كرد 54 حاڵه‌ت خاسه‌وبوينيش تۆمار كريانه‌ وه‌ى جووره‌: به‌غدا/ ره‌سافه‌ 16، به‌غدا/ كه‌رخ 5، شار پزيشكى 2، نه‌جه‌ف پيرووز 2، به‌سره‌ 1، موسه‌نا 1، زيقار 13، بابل 2، واست 3، هه‌ولێر 2، سلێمانى 7.
